Fenyves Péter polgármester: tisztelt televízió nézők! A mai rendkívüli testületi ülésre az alábbi napirendi javaslatokat küldtünk és előtte kérem, hogy jelentkezzünk be. A megválasztott 12 települési képviselőből 10 fő jelen van, így az ülésünk határozatképes. Javaslat az üzletek éjszakai nyitvatartási rendjének szabályozásáról szóló rendelet módosítására, 2. környezeti hatás vizsgálata tárgyában a településrendezési eszközök 17. számú módosítása, Javaslat a „Bölcsődei ellátás fejlesztése” című pályázat kivitelezési munkának lezárására, Javaslat a „Zöld város kialakítása” című pályázaton való részvétel tárgyában. Van-e a napirendhez hozzászólás? Nincs. Döntsünk a napirendekről.

Szavazás

Fenyves Péter polgármester: 10 egyhangú igennel elfogadtuk. 1. napirend következik. Javaslat üzletek éjszakai nyitvatartási rendjének szabályozásáról szóló 27/2013. (IX.4.) önkormányzati rendelet módosítására. Jegyző úr előterjesztésében. Jegyző úré a szó.

dr. Ujszászi György Szabolcs jegyző: tisztelt képviselő-testület! Kérem, hogy az imént kiosztásra került módosított tervezet alapján fogadják el a rendeletet. Ez egyrészt két módosítást érint. Egyrészt az első szakaszban a pirossal szedett szövegrész kerülne még pluszban beépítésre, ami pontosítást jelent, illetőleg a hatályát vesztő rendelkezés pedig a végére kerülne a 2. § 74. § lenne. Köszönöm.

Fenyves Péter polgármester: bizottsági vélemény. Elnök úr.

Stolczenberger Róbert képviselő: köszönöm a szót polgármester úr. A településfejlesztési bizottság a soron kívüli ülésén tárgyalta a rendelet-tervezet módosítását és a rendelet-tervezet módosításával egyetért. Javasoljuk a testületnek a rendelet-tervezet módosítás elfogadását 5 egyhangú igen szavazattal.

Fenyves Péter polgármester: ki kíván hozzászólni? Hozzászólás nincs. Akkor a módosításokkal együtt egy szerkezetben szavazzunk.

Szavazás

Fenyves Péter polgármester: 8 igen, 0 nem, 2 tartózkodással elfogadta a testület. 2. számú napirend. Javaslat környezeti hatásvizsgálat tárgyában településrendezési eszközök 17. sz. módosításáról, amelyet a Településfejlesztési Bizottság tárgyalt. Elnök úr.

Stolczenberger Róbert képviselő: köszönöm a szót polgármester úr. A településfejlesztési bizottság tárgyalta az ülésén az előterjesztést és a határozat-tervezet elfogadását javasoljuk 5 egyhangú igennel a testületnek.

Fenyves Péter polgármester: van-e hozzászólás? Nincs. Döntsünk a határozat-tervezetről.

Szavazás

Fenyves Péter polgármester: 10 egyhangú igennel elfogadtuk. 3. napirend következik. Bölcsődei ellátás fejlesztése Mór városában című pályázat munkálataira vonatkozó közbeszerzési eljárás lezárása. Pénzügyi és Településfejlesztési Bizottság véleményével. Elnök urak közül Bogyó Viktor elnök úr.

Bogyó Viktor képviselő: köszönöm a szót polgármester úr. Pénzügyi Bizottság soron kívüli ülésén tárgyalta az előterjesztést és egyhangúlag javasoljuk elfogadni a határozat-tervezetet. Köszönöm.

Fenyves Péter polgármester: Stolczenberger elnök úr.

Stolczenberger Róbert képviselő: a Településfejlesztési Bizottság is tárgyalta az ülésen az előterjesztést és a közbeszerzési eljárás lezárására a határozat-tervezet elfogadását javasoljuk a testületnek 5 egyhangú igennel.

Fenyves Péter polgármester: köszönöm. Van-e hozzászólás? Nincs. Név szerinti szavazás következik.

dr. Ujszászi György Szabolcs jegyző: Fenyves Péter.

Fenyves Péter polgármester: igen.

dr. Ujszászi György Szabolcs jegyző: Czachesz Gábor.

Czachesz Gábor alpolgármester: igen.

dr. Ujszászi György Szabolcs jegyző: dr. Istvánfalvi Dávid.

dr. Istvánfalvi Dávid alpolgármester: igen.

dr. Ujszászi György Szabolcs jegyző: Arany Tamás.

Arany Tamás képviselő: igen.

dr. Ujszászi György Szabolcs jegyző: Bogyó Viktor.

Bogyó Viktor: igen.

dr. Ujszászi György Szabolcs jegyző: Brichter Józsefné.

Brichter Józsefné képviselő: igen.

dr. Ujszászi György Szabolcs jegyző: Gintner András.

Gintner András képviselő: igen.

dr. Ujszászi György Szabolcs jegyző: Horváth Lajos.

Horváth Lajos képviselő: igen.

dr. Ujszászi György Szabolcs jegyző: Pábli Antal.

Pábli Antal képviselő: igen.

dr. Ujszászi György Szabolcs jegyző: Stolczenberger Róbert.

Stolczenberger Róbert képviselő: igen.

Fenyves Péter polgármester: köszönöm. 10 egyhangú igennel a testület a javaslatot elfogadta. 4. napirend következik. Javaslat a TOP 2.1.2.15 kódszámú Zöld város kialakítása cÍmű pályázaton való részvétel tárgyában. Ha itt nálam lenne anyag az én csomagomban. A Pénzügyi és Településfejlesztési Bizottság tárgyalta. Elnök urak közül sorban. Bogyó Viktor elnök úr.

Bogyó Viktor elnök: köszönöm a szót polgármester úr. Pénzügyi Bizottság a soron kívüli ülésén tárgyalta az előterjesztést és itt is 3 egyhangú igennel javasoljuk elfogadni a határozat-tervezetet. Köszönöm.

Fenyves Péter polgármester: Stolczenberger elnök úr.

Stolczenberger Róbert képviselő: a Településfejlesztési Bizottság is tárgyalta az előterjesztést és a bizottság is javasolja a részvételt ezen a pályázaton és az előterjesztést javasoljuk 5 egyhangú igennel elfogadásra.

Fenyves Péter polgármester: köszönöm. Van-e hozzászólás? Nincs. Döntsünk.

Szavazás

Fenyves Péter polgármester: 10 egyhangú igennel a testület a javaslatot elfogadta. A nyílt ülés napirendjei lezárultak, így az ülést bezárom és zárt üléssel folytatjuk a munkát.